Батыс Қазақстан облысында 6 мектеп карантинге жабылды
DATE: 13:20, 29 Сәуір 2021 | GMT +5
TITLE: Батыс Қазақстан облысында 6 мектеп карантинге жабылды
URL: https://kaz.inform.kz/news/batys-kazakstan-oblysynda-6-mektep-karantinge-zhabyldy_a3782505/
META: DATE: 13:20, 29 Сәуір 2021 | GMT +5
TOTAL WORDS: 188
AUTHOR(S):
TEXT: БҚО санитарлық-эпидемиологиялық бақылау департаменті басшысының орынбасары Нұрлыбек Мұстаев Өңірлік коммуникациялар қызметінде өткен брифингіде мәлім еткеніндей, биылғы төртінші тоқсанда 1 сәуірден бері 293 оқушыдан коронавирус анықталса, соның 138-і дәстүрлі форматта, 155-і қашықтан білім алады. Оқу жыл басталғаннан бері індет табылған оқушылар саны 922-ге жетті. Нұрлыбек Ермекұлының сөзіне қарағанда, күні бүгін қала мен аудандардың бас мемлекеттік санитар дәрігерлерінің қаулысымен 6 мектепке қоса 40 мектептегі 69 сынып, 7 балабақшада 7, 1 жоода 1, 2 орта арнаулы білім беру ұйымында 2 топ карантинге жабылды. Биыл облыста 8883, соның ішінде қаңтарда – 1837, ақпанда – 1950, наурызда – 2138, сәуірде 3884 адамнан коронавирус анықталды. Сәуір айында КВИ жұқтырғандармен қарым-қатынастағы 4294 адам медициналық бақылауға алынды. Соңғы аптада індет жұқтыру көрсеткіші алдыңғымен салыстырғанда, 7, 2 пайызға төмендеді. Сәуір айында ауырғандардың 1370-і – жұмыс істейтіндер, 975-і – зейнеткерлер, 908-і – жұмыссыздар, 293-і оқушылар болып отыр. Осы айда 66544 ПТР тест зерттеулері жүргізілді. «Облыста мониторингтік топтар сәуірде 634 рейд жүргізіп, 3422 нысанды қамтыды. 34 нысаннан санитарлық талапты бұзушылық анықталды. 130 хаттама толтырылып, 8, 2 млн астам теңге айыппұл салынды», деді Н. Мұстаев. Еске сала кетейік, бұдан бұрын Батыс Қазақстан облысында биыл 720 бала коронавирус жұқтырғанын жазған болатынбыз
